*Tämä artikkeli käsittelee rapmuusikkoa. "Kingfish" oli myös yhdysvaltalaispoliitikko Huey Longin lempinimi.*
**JustSeSomali** (joskus *SupiSuomiSomali*) aiemmin **Kingfish** (oik. **Remzi Rafle**, s. 1992 Hämeenlinna) on helsinkiläinen rap-artisti, joka on julkaissut kappaleen muun muassa Gettomasan kanssa. Kingfish muutti Helsinkiin vuonna 1995.

Kingfishin ura lähti nousuun kesällä 2015, kun street single *TONNI* julkaistiin. Myöhemmin Mikael Gabriel otti Kingfishiin yhteyttä ja ehdotti yhteistyötä. Sen seurauksena julkaistiin Mikael Gabrielin ja Ville Gallen tähdittämä kappale *TONNI remix*.
Keväällä 2016 Kingfish lämppäsi Tavastialla Ty Dolla $ignia.
Kingfish oli esiintymässä Flow Festivaalilla elokuussa 2016. 
Kesällä 2016 Kingfishiltä ilmestyi *Koko kesä* -niminen EP, jonka nimikkoraita on Kingfishin suosituin kappale suoratoistopalveluissa, kuten Spotifyssa, jossa sillä oli joulukuuhun 2019 mennessä yli 3 miljoonaa kuuntelukertaa. Kingfishin tuorein julkaisu on huhtikuussa 2019 julkaistu *Promo*. Vieraana kappaleella on Eevil Stöö.*lähde?*

Kingfishin levyt on julkaissut Mikael Gabrielin luotsaama levy-yhtiö, Tasoi Records, joka toimii yhteistyössä Universal Musicin kanssa.

YleX:n haastattelussa vuonna 2017 Kingfish totesi, että "mä tuun varmaan vallottaan Suomen tässä ihan lähiaikoina".

Nettipila
---------

Syksyllä 2022 Rafle laittoi Tiktok-kanavalleen videon, jossa hän kertoi jutun, että oli saanut ravintolasta ilmaiseksi ruokakassin, kun henkilökunta oletti hänet Wolt-kuskiksi asiakkaan sijaan. Humoristinen tarina oli keksitty, mutta se päätyi paria kuukautta myöhemmin totena Helsingin Sanomien sivuille osoituksena arkipäivän rasismista, mikroaggressioista ja etnisestä profiloinnista ja mainostamaan rasisminvastaista kirjaa. Rafle paljasti jutun Laudi-podcastin jaksossa "Trollauksen aatelisia (vieraana Kingfish ja Gracias)". Raflen mukaan jutun kirjoittanut toimittaja Hilla Körkkö ei ottanut yhteyttä, vaan kirjoitti jutun pelkästään Tiktok-videon perusteella.

Lähteet
-------

1. ↑  tasoi *www.tasoi.fi*. Viitattu 10.1.2023. (englanniksi)
2. ↑  Kingfish on Just se somali, joka haluaa murtaa ennakkoluulot rap-brändillään  6.5.2016. Yle.fi. Viitattu 29.11.2019.
3. 1 2  Just se somali, joka aikoo uudistaa suomirapin – haastattelussa Kingfish  13.5.2016. Rumba.fi. Viitattu 29.11.2019.
4. ↑  Kingfish *Tasoi Records Oy:n verkkosivu*.  2019. Viitattu 2.12.2019.
5. ↑
6. ↑  Hulkkonen, Susanna: Loppuunmyyty Flow Festival alkoi onnistuneesti ja kokosi perjantaina Suvilahteen yli 25 000 juhlijaa  13.8.2016. Flow Festival. Viitattu 2.12.2019.
7. ↑  Römpötti, Janne: Kingfish herättää tuoreella singlellään karuun todellisuuteen: kesä on ohi! *FUM Finnish Urban Media*.  16.8.2017. Pop Media Oy.  Arkistoitu 28.9.2020. Viitattu 2.12.2019.
8. ↑  *Artisti Kingfish. Yleiskatsaus: Suositut*. Spotify, 03.12.2019
9. ↑  Kingfish *Tasoi Records Oy:n verkkosivu*.  2019. Viitattu 1.12.2019.
10. ↑  Markkanen, Kristiina: Tasoi Records -levy-yhtiö on Mikael Gabrielin tuorein aluevaltaus *YleX-verkkosivu*.  27.11.2015. Yleisradio Oy. Viitattu 1.12.2019.
11. ↑  Karimaa, Ida: Kingfish: Mä tuun varmaan vallottaan Suomen tässä ihan lähiaikoina *YleX*.  31.08.2017. Yleisradio Oy. Viitattu 2.12.2017.
12. ↑
13. ↑  Suomalaisräppäriltä yllättävä tunnustus – HS:ssä julkaistu tarina olikin julkisuustemppu: "Joillain on feikkiperse, mulla on feikkitarinat" *www.iltalehti.fi*. Viitattu 10.1.2023.
14. ↑  Jari Leino: Helsingin Sanomien mainostama rasismikohu olikin vain räppärin julkisuustemppu *Suomen Uutiset*.  18.12.2022. Viitattu 10.1.2023.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |